《送孝陵卫致政千户覃士英南还》
明代·程敏政

旧游踪迹半相疏，喜见多君忽过予。命驾谁期千里外，开尊今是十年馀。

钟山紫气藏弓久，幕府清风解印初。明日不堪还送别，西风黄叶绕离车。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。